Raluca Fodor (foto dreapta) are 20 de ani şi a intrat în formaţie pe când era în clasa I. ”Am ajuns datorită faptului că sunt din Căpâlna de Jos, iar din formaţie fac parte doar fete din acest sat. Primii paşi de dans am început să îi învăţ înclasa I. Timp de un an de zile am învăţat acest dans cap coadă, iar primul spectacol cu fetele l-am avut la Bucureşti exact la un an după ce am intrat în formaţie. Îmi aduc aminte şi acum de primul spectacol unde am avut emoţii foarte mari şi din cauza acestor emoţii am şi uitat câţiva paşi”, afirmă Raluca, care acum este studentă la Facultatea de Drept în Sibiu. Pentru a ajunge în formaţie nu a avut nevoie de recomandări sau alte condiţii restrictive. A fost sufcient că s-a născut şi a crescut în satul Căpâlna de Jos, precum şi faptul că şi-a dorit acest lucru foarte mult şi a învăţat paşii de dans.